Berlingske Tidende, 1834-05-20
Under saa opmuntrende Udsigter have Forretningsmændene ogsaa kastet deres Blik paa det Almene. J Særdeleshed mærkelig er Jdeen til en aarlig Forsamling af Technikere, et Sidestykke til Naturforskernes Forsamling; hvilken Plan blev meget omtalt under Messen. Hvad almeen Virken formaaer, derpaa besidder ethvert Tydsk Land de meest overtydende Exempler i de techniske Foreninger, der overalt ere opstaaede i Løbet af de sidste femten Aar. Disse vilde finde et Foreningspunkt i ovennævnte Forsamling. Her havde Local-Foreningernes Deputerede Leilighed til at give og modtage, at opmuntre og vorde opmuntrede. Mænd, som Beuth, Bader, Dingler, Erdmann, Gerstner, Hent scheel, Poppe, Reichenbach og andre udmærkede Skribenter i det technologiske Fag vilde træde sammen, tilligemed indsigtsfulde Eiere og Bestyrere af store Fabriker (f. Ex. Nathusius) og af techniske Læreanstalter. Af Fordelene ved en saadan aandig Samvirken omtale vi her blot de meest iøinefaldende. Personer, som besidde Capital og Lyst til at udføre nye Fabrik-Foretagender eller at udvide de gamle, men mangle de fornødne techniske Kundskaber, kunde i denne Forsamling finde Technikere; medens paa den anden Side Mænd, som have dannet sig ved Studium, Erfaring og Reiser, ligeledes kunde begive sig didhen, for at gjøre deres Kundskaber gjældende. Unge Mænd, der agte at reise udenlands for at udvide deres Kundskaber, kunde her til dette Ojemed forskaffe sig Bekjendtskaber og Anbefalinger. Tydske Technikere, som gjøre Reiser udenlands, vilde, ved at indsende Beretninger, gavne sig selv og Fædernelandets Jndustrie. Med Tiden kunde der vel ogsaa findes Midler til at anskaffe og opstille Modeller af særdeles interessante Maskiner, som i Aarets Løb ere blevne opfundne i fremmede Lande; ligeledes at opgive Priisspørgsmaal og at udsætte Præmier. Nye Opfindelser af Tydskere vilde her lettest finde Erkjendelse og Understyttelse, i Særdeleshed, dersom Handels-Unionens Stater bleve enige om en almindelig Patentlov. Denne Forsamlings Organisation kunde være ligesaa simpel, som Naturforskernes; hvert Aar blev det Sted, hvor Forsamlingen skulde holdes næste Aar, forud bestemt, og Bestyrelsen af Forretningerne i dette Aar blev overdragen til den paa samme Sted værende Localforening Man haaber, at de Sachsiske Foreninger ville i Løbet af dette Aar foretage de nødvendige Skridt, for at fremkalde de Tydske Technikeres Forsamling. - Leipzigs Jndvaanere føle i særdeles høi Grad Fordelene af Handels-Unionen, formedelst det store Antal af Messebesøgende og den høie Huusleie; hvilket meget bidrager til, at gjøre Jernbanen imellem Leipzig og Dresden populair, efterdi man heri erkjender Begyndelsen til et omfattende System, som skal udstrække sig over hele Tydskland og vilde være skikket til at bringe denne Landstads Samfærsel til en overordentlig blomstrende Tilstand. Saa stor er Jveren herfor, at Jernbane-Committeen – uagtet sammes Medlemmer, som Chefer for store Vexel- og Handelshuse, ere i Messetiden, overlæssede med Forretninger – har under Messen holdet adskillige overordentlige Møder, hvortil Overlandmaaleren Kammerraad v. Schliebens Nærværelse gav Anledning; han var afJndenrigsministeriet beordret hertil, for at meddele Committeen Resultaterne af de foreløbige Opmaalinger. Disse synes at have havt et meget gunstigt Udfald. Da den Kongelige Regjering gjør Alt, hvad der fra dens Side kan skee, for at fremme dette Foretagende, og desuden Resultaterne af de anstillede Beregninger siges at lyde yderst fordeelagtigt, saa tvivler man neppe om, at Foretagendet jo kan vorde begyndt allerede i Løbet af dette Aar. Navnene paa Committeens Medlemmer borge for Soliditeten af de Undersøgelser, som anstilles, og de Forholdsregler, som vorde tagne. Man roser almindeligen den Jver, med hvilken Jndenrigsministeren, von Carlowitz, fremmer dette vigtige Anliggende i Dresden, og den Forsigtighed, med hvilken Regjeringscommissairen, Hof- og Justitsraad v. Langenn, ledet og understytter Committeens Arbeider paa vedkommende Steder.